Public procurement notice: Contract Award Notice
Published: 2024-01-17
Buyer: ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Country: GR
Contract type: Services
Procedure: Open procedure
CPV classification: 72212160 | 72253200: Computer systems support services | 72500000 | 79421200
Estimated value: 806451.61 EUR
Award criteria: The most economic tender

Technical requirements: Το βασικό αντικείμενο της σύμβασης είναι η μεταφορά / μετάπτωση της κεντρικής υποδομής για την παροχή Ολοκληρωμένου Περιβάλλοντος Βιβλιοθήκης ως Υπηρεσίας (Integrated Library System as Service- ILSaS) σε ένα νέο σύγχρονο περιβάλλον, με τη χρήση ανοικτού λογισμικού και την υλοποίηση νέων δυνατοτήτων.
Η μετάβαση θα επικεντρωθεί στην επέκταση, αναβάθμιση και στον εμπλουτισμό με νέες υπηρεσίες του συνεργατικού περιβάλλοντος των βιβλιοθηκών. Η βασική απαίτηση / ζητούμενο από το νέο περιβάλλον είναι η ταυτόχρονη μεγαλύτερη αυτονομία των βιβλιοθηκών σε ό,τι αφορά τους βαθμούς ελευθερίας παραμετροποίησης των συστημάτων τους αλλά με διατήρηση της δυνατότητας συνεργατικής, κεντρικής καταλογογράφησης και τεκμηρίωσης του υλικού. Επιπλέον, είναι απολύτως επιβεβλημένη η ανάγκη για διατήρηση στο νέο περιβάλλον ILSaS+ χαρακτηριστικών όπως αυτό της μιας κεντρικής εγκατάστασης σε ένα σημείο με τον απαραίτητο υπολογιστικό εξοπλισμό, της υποστήριξης και συντήρησης από μια εξωτερική εταιρεία (δεύτερο επίπεδο υποστήριξης) και από την Κεντρική Ομάδα Υποστήριξης (το κόστος της οποίας καλύπτεται από τα Ιδρύματα που συμμετέχουν – πρώτο επίπεδο υποστήριξης), καθώς και της συνέχισης της εκπαίδευσης των χρηστών, στο πλαίσιο λειτουργίας των Επιτροπών Καταλογογράφησης και Τεχνικών Θεμάτων (οι οποίες στελεχώνονται από προσωπικό των βιβλιοθηκών). Για να επιτευχθεί η βασική απαίτηση, όπως αναλύθηκε παραπάνω είναι απαραίτητη η υιοθέτηση νέου λογισμικού για την υλοποίηση του Ολοκληρωμένου Πληροφοριακού Συστήματος Βιβλιοθήκης (εφεξής ΟΠΣΒ) με τα ειδικά χαρακτηριστικά:
-	Το λογισμικό του ΟΠΣΒ να υποστηρίζει μια ευέλικτη, υβριδικής αρχιτεκτονικής με μια κεντρική εγκατάσταση του λογισμικού (εφεξής Κεντρικός Κατάλογος - ΚΚ) και επιμέρους εγκαταστάσεις (του ίδιο λογισμικού) για κάθε συμμετέχουσα βιβλιοθήκη (εφεξής Τοπικό Σύστημα - ΤΣ).
-	Το λογισμικό αυτό θα εγκατασταθεί σε μια νέα σύγχρονη υπολογιστική υποδομή στο Πανεπιστήμιο Δυτικής Αττικής (ΠΑΔΑ), η οποία θα συνοδευτεί από τη μεταφορά, για λόγους συνέχισης και αξιοπιστίας, των δεδομένων του υπάρχοντος ΟΠΣΒ (από τις υποδομές του ΕΔΥΤΕ Α.Ε.)
Τόσο ο Κεντρικός Κατάλογος όσο και τα Τοπικά Συστήματα πρέπει να υποστηρίζουν τουλάχιστον το σύνολο των βασικών υποσυστημάτων που χρησιμοποιούν οι βιβλιοθήκες-μέλη του ILSaS+ (καταλογογράφηση, προσκτήσεις, καθιερωμένα αρχεία, αναζήτηση υλικού, παρακολούθηση περιοδικών, κυκλοφορία  υλικού κ.λπ.) καθώς και όλα τα γνωστά  βιβλιοθηκονομικά και πληροφοριακά πρότυπα και πρωτόκολλα επικοινωνίας. Το νέο σύστημα θα πρέπει να υποστηρίζει την ύπαρξη κοινού βιβλιογραφικού καταλόγου και κοινού αρχείου καθιερωμένων αποδόσεων μεταξύ των μελών του ILSaS+ και θα πρέπει να διασφαλίζει την πλήρη αυτονομία των μελών σε θέματα παραμετροποίησης και χρήσης των υπόλοιπων βιβλιοθηκονομικών / διοικητικών λειτουργιών.
Ο Ανάδοχος του έργου θα έχει την υποχρέωση της μεταφοράς όλων των δεδομένων που υπάρχουν σήμερα στο υπάρχον σύστημα που υλοποιεί την υπηρεσία ILSaS στο νέο σύστημα.
-	Να υλοποιήσει την ενσωμάτωση των νέων Βιβλιοθηκών καθώς και να αντιμετωπίσει τις περιπτώσεις συγχωνεύσεων συλλογών που εκκρεμούν.
-	Να παρέχει και να υλοποιήσει ένα πλάνο υποστήριξης και συντήρησης, δωρεάν για τουλάχιστον πέντε έτη.
Φορέας χρηματοδότησης της σύμβασης είναι Υπουργείο Ψηφιακής Διακυβέρνησης (απόφαση ένταξης πράξης με αρ. πρωτ. 375/08-02-2023, ΑΔΑ: 6ΝΗ446ΜΠΥΓ-ΗΝ9).Η σύμβαση χρηματοδοτείται από την Ευρωπαϊκή Ένωση (ΕΤΠΑ), MIS 5136072, και από εθνικούς πόρους μέσω του ΠΔΕ.(ΣΑΕ4631, αριθ. ενάριθ. έργου 2023ΣΕ46310002).
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.


Winner: DATALY TECH ΜΟΝΟΠΡΟΣΩΠΗ ΙΚΕ
Award value: 806451.61
Number of bids: 2